runetrust/blame-folketinget-dk huggingface dataset:
Sofie Carsten Nielsen (RV), 2012-04-24:
Som bekendt har uddannelsesministeren udgivet den her redegørelse om en større sammenhæng i det videregående uddannelsessystem, og det er helt klart, at efter en årrække med en rivende institutionel udvikling, er det blevet tid til at sætte de studerende og deres uddannelse og vilkår i centrum.
Theresa Scavenius (UFG), 2024-05-14:
Så de to ændringsforslag vil jeg gerne have, vi stemmer om, og hvis I har tænkt jer at stemme nej, hvilket der sikkert er mange af jer, der har, så kunne jeg rigtig godt tænke mig, at I kom herop på talerstolen og forsvarede, hvorfor I ikke synes, borgerne skal have mere adgang til vores beslutningsprocesser, og hvorfor vidensgrundlaget ikke skal være bedre, både før og efter vi tager nogle beslutninger.
Anders Kronborg (S), 2024-11-26:
Det er jo en ære og fornøjelse at få lov til at stå her igen, for det er jo en tilbagevendende begivenhed hver uge, og det vidner jo om, at vi har utrolig travlt både i forhold til vores nye skatteminister, men også som skatteordførere i Folketingets Skatteudvalg.
Keld Albrechtsen (EL), 2000-02-09:
Jeg synes, det på det punkt nogle gange kniber med lydhørheden fra regeringens side over for Landsforeningen Levende Hav og de ideer, som ligger dér om et økologisk og bæredygtigt fiskeri, og der er altså et vældigt behov for, at også de kommer med.
Jeppe Kofod (S), 2010-05-21:
EU har kontakt til en række tidligere kolonilande, en række relationer til mange udviklingslande og også nogle af de skrøbelige stater, vi her taler om, og kan bruge den transformative magt i handelsaftaler, i bistand, i dialogen om menneskerettigheder og demokrati for at sikre, at landene bevæger sig i den rigtige retning.
Finn Sørensen (EL), 2016-03-17:
Det har jeg så spurgt ministeren om, og ministeren har faktisk næsten på øre bekræftet Boligselskabernes Landsforenings udregning, som siger, at en familie med tre børn med kontanthjælpsloftet og den høje husleje på 8.875 kr. pr. måned vil få et rådighedsbeløb på 12.600 kr.
Morten Østergaard (RV), 2010-12-15:
Det, jeg står inde for, er, at Det Radikale Venstres politik anviser, hvordan man kan vende underskud til overskud allerede fra 2013 og få råd til at undgå de mange besparelser på uddannelse og forskning, som hr. Jacob Jensen og hans parti lægger stemmer til, når finansloven vedtages.
Martin Lidegaard (RV), 2002-12-06:
Hvis der skal være midler nok i det danske sundhedsvæsen, og hvis det danske sygehusvæsen virkelig ligger Dansk Folkeparti så meget på sinde, synes jeg, de skylder Folketinget at svare på, om de har tænkt sig at være med til at rette op på de 200 mio. kr. - bare til at starte med med de 50 mio. kr. i det ændringsforslag, som vi har stillet.
Lene Espersen (KF), 2008-04-09:
Jeg kan være helt enig med fru Karina Lorentzen i, at uanset hvordan ens gæld er opstået - hvad enten den er opstået, fordi man har begået kriminalitet og efterfølgende er blevet dømt til at betale sagsomkostninger, eller det er anden gæld, man har oparbejdet - så kan det være en utrolig hård ting både for ens familieliv og måske også for den måde, man personligt og menneskeligt har det på, altså at det hænger som et åg på skulderen af en, når man bærer rundt på en gæld, der er så ubegribelig stor, at man har svært ved at overskue, hvordan den nogen sinde skal afdrages.
Mads Fuglede (V), 2019-02-28:
Jeg vil gerne spørge ind til det her med: Er det ikke korrekt, at et retssamfund er kendetegnet ved, at hvis man ikke følger reglerne, kommer der en sanktion, og at et retssamfund også er kendetegnet ved, at man ikke indretter reglerne i retssamfundet efter dem, der ikke følger reglerne?
Karsten Hønge (SF), 2024-11-27:
Det er det, jeg vil spørge ind til, for i går eftermiddags deltog vi i en konference her på Borgen, hvor tidligere professor Frederik Harhoff, som i øvrigt i en anden sammenhæng har deltaget som dommer i en krigsforbryderdomstol, ordret sagde, at det værste, der kan ske, er, at der udstedes immunitet f.eks. til ledende politikere.
Meta Fuglsang (SF), 2009-12-09:
Der er jo tale om, at vi får nogle borgere, som flytter til en kommune og dermed har de borgerrettigheder, man har dér, altså stemmeret til kommunalvalgene, stemmeret til ældrerådet, hvis man opfylder betingelserne for det, men som er afhængige af de ydelser, de får fra en anden kommune.
Thomas Adelskov (S), 2007-04-25:
Men der har jo været en afvejning af de to hensyn, og der kan man sige, at Undervisningsministeriet varetager ét hensyn, nemlig at sikre, at elever kan komme i praktik, og vi, der arbejder med arbejdsmarkedsområdet, har jo en interesse i, at folk bliver opkvalificeret, så man kan møde den efterspørgsel, der er.
Lene Espersen (KF), 2007-05-29:
Jeg vil da sige, at jeg mange gange under andre debatter, vi har haft her i Folketinget, ikke mindst om straffeloven, har hørt partifæller fra SF og andre udtale sig meget kritisk om det princip, man bl.a. hylder i Californien, three strikes and you are out, men det er jo i princippet det samme, som vi her gennemfører.
Astrid Carøe (SF), 2026-01-23:
I stedet skal vi sikre, at Familieretshuset har ressourcer og folk nok til at hjælpe ordentligt og hurtigt i sager, hvor konflikten er så stor, at forældrene ikke kan løse den selv, for som det også tidligere er blevet sagt, ved vi jo, at hvis sager trækker ud i Familieretshuset, fordi man ikke kan komme hurtigt til, kan der også blive mere konflikt, end hvad nødvendigt var.
Bendt Bendtsen (KF), 2002-10-23:
Lad mig til hr. Keld Albrechtsen bemærke, at jeg har svært ved at forstå det, når hr. Keld Albrechtsen taler om, at staten har lovet beboerne, at de kan anvende 28 mia. kr. til forbedringer og renoveringer frem til 2020, for hvem i staten har lovet det?
Trine Torp (SF), 2020-11-20:
Om lørdagen, når der er Copenhagen Pride-uge i København, flages der ved siden af Dannebrog med regnbueflaget; et flag, som også pryder en lang række private og offentlige institutioner og virksomheder på denne dag, f.eks. kommuner, ministerier, fagforeninger og busserne i hovedstadsområdet; et flag, som er et internationalt anerkendt symbol på nogle grundlæggende rettigheder om frihed til at være den, man er, og leve det liv, man ønsker.
Jes Lunde (SF), 2000-08-24:
Jeg kan da godt se, at der er nogle argumenter for indflydelse og den slags, men prisen er bare for høj: Dét evigt at afgive sin egen valuta, dét evigt at underlægge sig nogle meget skrappe krav til finanspolitikken, som gør, at selv den kickstart, som regeringen lavede i 1993, og som var en succes, er ude på kanten af kriterierne; den er derude, hvor man skal spørge Bruxelles, om vi godt må det her, og man kan risikere et nej.
Mette Gjerskov (S), 2009-04-28:
Og der skal ikke kun handles, vi vil også se resultater. Så fra næste år skal resultaterne altså være, at vi ser en reduktion i sprøjtemiddelbelastningen ude på landbrugsjorden, sådan at vi kan få en mere varieret natur, sådan at dyrene har nogle muligheder for levesteder, og sådan at vi med sprøjtegiftene hverken forurener vandløb, grundvand eller gør andre ubehageligheder, som man kan risikere.
Lene Espersen (KF), 2008-10-09:
Endelig vil jeg også gerne sige tak til hr. Lars-Emil Johansen for de venlige bemærkninger, og jeg kan sige til hr. Lars-Emil Johansen, at jeg har skrevet til landsstyremedlem Per Berthelsen og Departementet for Finanser og Udenrigsanliggender for at understrege, at de grønlandske banker også vil blive omfattet af ordningen, og at der naturligvis vil ske en drøftelse af det videre forløb mellem Grønland og Danmark.
Lars Barfoed (KF), 2003-03-28:
Når de enkelte brancher selv skal behandle og finansiere deres egne klager i godkendte private klagenævn, så vil de hurtigt få langt større indsigt i, hvad der klages over, end de har i dag, og derved vil de også få bedre mulighed for at forebygge klagerne, og det vil de have stor interesse i.
Lars Boje Mathiesen (BP), 2025-05-07:
Og det er jo de elever, som i dag i folkeskolen skaber massive problemer, skaber stress hos lærerne og skaber sygemeldinger hos lærerne, fordi de bliver bange for at håndtere det, og også, fordi de møder en kommunalpolitisk ledelse, som ikke bakker op omkring at have noget disciplin derude.
Marlene Harpsøe (DF), 2009-03-24:
For definerer man ligestilling, ligesom Enhedslistens ordfører hernede definerer det, nemlig sådan, at der skal være 50 pct. kvinder og mænd i det danske samfund, lige meget hvor det er, er det jo klart, at Tyrkiet ligger meget højt placeret på ligestillingslisten og Danmark lavt.
Claus Hjort Frederiksen (V), 2010-05-26:
Det, vi håndgribeligt ved, er, at man vil øge gældsætningen med 5 mia. kr. i år, 10 mia. kr. til næste år, og at man vil hæve skatterne med 18 mia. kr. og øge udgifterne med 23 mia. kr.
Anders Fogh Rasmussen (V), 2007-10-04:
Men det, jeg kan sige, er, at for omkring halvdelen af de 1.600 personer, der i dag sidder i danske asylcentre og har fået afslag på deres asylansøgning - og som sagt burde de jo rejse hjem, det er afgjort i et uafhængigt system - kan man jo genoptage sagerne, hvis det er.
Marianne Jelved (RV), 2009-05-12:
Det kan man godt lave tilfredshedsmålinger af, men jeg kender altså ret mange gamle mennesker, og jeg besøger et plejehjem ret ofte, og jeg kan bare se, at der ikke er ret mange af de beboere på det plejehjem - og der bor 220 mennesker som er i stand til at svare fuldstændig selvstændigt og frit på, hvad tilfredshed er, for det kan de ikke engang sige.
Ebbe Kalnæs (CD), 2000-04-25:
Så har man diskuteret meget, om CO2-problemet - for nogle spøgelset - er voldsomt endegyldigt bevist, men der er dog mange ting, der peger på, at der er noget om snakken, også så meget om den, at mere end 160 lande vel efterhånden har tilsluttet sig det her.
Charlotte Dyremose (KF), 2005-02-24:
Jeg bemærkede jo også, at fru Marianne Jelved i sit indlæg talte om det her med at skabe efterspørgsel efter arbejdskraft, og en af de ting, som jeg bemærkede under valgkampen, var, at fru Marianne Jelved på tv sagde, at den store forskel mellem regeringens skattelettelser, som var reelle skattelettelser, og De Radikales skattelettelser, var, at De Radikales i virkeligheden kun var skatteomlægninger.
Peter Hummelgaard (S), 2025-10-22:
For det andet er det, fordi der intet sted i Minkkommissionens ellers udførlige rapport nævnes ét sted, at fraværet af sms'er fra de fire pågældende medarbejdere i Statsministeriet og en medarbejder i Justitsministeriet ville have spillet nogen som helst rolle i forhold til konklusionerne.
Camilla Hersom (RV), 2012-11-22:
Jeg vil sige, at i det øjeblik en patient flytter sin behandling og siger, at vedkommende foretrækker at gå til det offentlige frem for at gå til en privat leverandør, så slipper det offentlige, om jeg så må sige, for at udbetale tilskud, og det giver jo altså penge i den offentlige kasse, som man også kan bruge til at udbygge kapaciteten.
Finn Sørensen (EL), 2013-05-14:
Jeg håber, at ministeren og for den sags skyld også ordførerne for partierne vil benytte anledningen til på en mere konkret måde, end vi har hørt indtil nu i dagens debat, at løfte sløret for, hvad man egentlig vil gøre for at sikre borgernes retssikkerhed i disse situationer.
Jakob Sølvhøj (EL), 2019-04-25:
Og jeg er ellers ikke en varm tilhænger af store kommissionsarbejder, som nogle gange kan være sådan i virkeligheden trænerende i forhold til at opnå et fornuftigt indhold, men måske kunne det på det her område være en rigtig god idé at gribe mere grundlæggende fat og kigge på, hvad vores fritidsinstitutioner og vores klubber egentlig skal kunne, og så måske på det grundlag få gennemført en bredere forhandling efter et valg.
Trine Bramsen (S), 2014-11-21:
Så det her må handle om at bekæmpe holdningerne, der ligger bag ved, sådan at vi får dem nedbrudt, og at vi får forklaret de mennesker, der mener, at burkaer er noget, der skal afskære kvinden fra deltagelse i den offentlige debat, det offentlige liv, at det ikke hører hjemme i i Danmark.
Jakob Sølvhøj (EL), 2016-05-24:
Og vi skal jo så også i den praktiske udmøntning af hjælpen sikre, at vi ikke får de problemer, som jeg har prøvet at beskrive her, med barnet, som ikke kan få sin hjælper med sig, hvad enten det er i skolen, til børnefødselsdagen eller i hjemmet, men skal være afhængig af en række forskellige hjælpere.
Anders Fogh Rasmussen (V), 2007-01-31:
Det var faktisk i Ekstra Bladet den 16. januar i år, hvor hr. Holger K. Nielsen igennem en hel uge anmeldte tv, og ved den lejlighed tog hr. Holger K. Nielsen fat på en journalist – det må vistnok være ved TV 2 – en Niels Brink, som fik en ordentlig overhaling.
Per Clausen (EL), 2014-01-23:
Vi må så diskutere, om det er nødvendigt, at hundejere, som alligevel udviser slendrian – på trods af at de dog har fået opdraget en hund, der er fredelig og godmodig – skal kunne udsættes for noget, der er endnu hårdere end det, de allerede nu kan blive udsat for.
Ulla Tørnæs (V), 2021-03-17:
Det fremstår nu en lillebitte smule uklart, hvad det så egentlig er for ambitioner, regeringen har, og regeringen har ikke været parat til her i aften bare tilnærmelsesvis at løfte sløret for, hvad det er, der overvejes, og det synes jeg selvfølgelig er lidt ærgerligt.
Benny Engelbrecht (S), 2023-12-13:
Det er sammenregnet lidt over 6 mia. kr., så jeg tænker, at Enhedslistens sekretariat simpelt hen må have glemt at lave ændringsforslag nr. 640, som viser, om der skal være skattestigninger, eller om der er nogle steder, man skal skære ned, f.eks. på Ukrainehjælpen, for at kunne anvise finansiering af udgifter på 6 mia. kr.
Lars Løkke Rasmussen (V), 2016-03-01:
Det er uomtvisteligt sådan, at det paradigmeskifte, der nu gennemføres i dansk landbrug, hvor vi fremadrettet laver målrettet regulering, sådan at man på de robuste jorde kan noget mere og på andre jorde skal gøre noget mindre, på sigt er et rent plus.
Martin Henriksen (DF), 2010-03-02:
I Dansk Folkeparti ønsker vi en socialpolitik, der tager vare på socialt udsatte familier, og derfor har vi allerede været med til og vil som sagt gerne diskutere nye initiativer, men vi har også en række grundprincipper, bl.a. at den enkelte, så vidt det overhovedet er muligt, selv skal tjene til dagen og vejen; at den enkelte selv har ansvaret; at forældre opdrager deres børn; at forældre varetager familiens økonomiske forhold.
Kristian Thulesen Dahl (DF), 2020-10-08:
Men det er jo fuldstændig rigtigt set, at der er rigtig mange danskere, som er dybt afhængige af deres bil eller bil er , som jeg også nævnte tidligere, for at kunne komme rundt, og som ikke har råd til, i hvert fald ikke på det nuværende grundlag, at købe en elbil, eller som ikke synes, den har en rækkevidde, der er tilstrækkelig osv.
Ole Birk Olesen (LA), 2021-09-09:
Så er det jeg spørger: Er det virkelig en god måde sådan at gå til valg på, altså at sige: Vi vil gerne have opbakning til et rødt flertal, så vi kan danne en rød regering – men dem, der så ønsker den opbakning, kan ligesom ikke snøvle sig færdig til at gøre det, der er nødvendigt, for at der også er en økonomi i fremtiden?
Lene Espersen (KF), 2010-04-07:
Det, vil jeg gerne sige til hr. Kim Mortensen, vendte jeg naturligvis med mine medarbejdere i Udenrigsministeriet, herunder også, om der var behov for, at vi så skulle sende en anden regeringsrepræsentant, og der var det selvfølgelig vurderingen, at da der ikke skulle besluttes noget nyt, var det så nødvendigt at sende en minister til mødet.
Per Dalgaard (DF), 2004-02-26:
Enhedslisten har foreslået en bøde, men det tror jeg altså ikke er en god model, for der vil være situationer, hvor det offentlige kan komme ud for nogle forhold, som er fuldstændig uforudsigelige, og som medfører, at man bliver nødt til at bryde en aftale med en given borger.
Charlotte Dyremose (KF), 2004-12-01:
At vi så kan supplere det med en mulighed for skattefrihed for arbejdsgiverbetalt rygerafvænning, så vi på den måde kan give en håndsrækning til de virksomheder, der vælger at have en økonomisk omkostning ved at hjælpe medarbejderen af med at være ryger, finder vi meget positivt, da vi meget gerne vil styrke de virksomheder, der vælger at tage et socialt ansvar også på det her område, hvor man kan hjælpe mennesker ved at give dem et lille skub, som det måske så kan blive nemmere at få, når nu det er arbejdsgiveren, der foreslår det.
Jacob Jensen (V), 2013-02-27:
Men efter vi forhåbentlig har lavet en aftale, hvor vi letter byrderne, er det, vi sådan set har sagt: Skal vi så ikke give håndslag på, at vi så holder det niveau, altså byrdeniveauet, både hvad skatter og afgifter angår, og hvad andre byrder angår, så virksomhederne i en rum tid – eksempelvis hen til et folketingsvalg, og der kan gå 2 til 2½ år – ikke får forværret byrderne efterfølgende.
Kirsten Normann Andersen (SF), 2023-11-28:
Det synes jeg jo faktisk er en lille smule bekymrende, hvis det er sådan, at det ikke er ældreloven, der skal løse det, for det er jo det løfte, som man har givet borgerne igen og igen igennem de sidste 2 år: Der kommer en ældrelov, og så løser vi alle problemerne.
Line Barfod (EL), 2006-11-29:
Jeg taler ikke om at afvikle borgerrettigheder, jeg taler om, hvorvidt strategien for at udvikle samfundet og velfærden er, at man skal have private leverandører ind, og at man skal opfatte omsorg som noget, der er en vare, nøjagtig ligesom hvis man producerer varer på en fabrik, eller om man skal sige, at omsorg ikke skal ledes på samme måde som en fabrik, og at det, det gælder om, er at give nogle gode vilkår, for at ansatte og brugere sammen kan tilrettelægge arbejdet ud fra at give den bedst mulige omsorg.
Peter Skaarup (DD), 2024-02-28:
Tyskland er på vej – i hvert fald på det her område – til at behandle de her sager hårdere, og jeg tror, at jøder i Danmark, som vi har et ansvar for at tage os godt af, forventer, at vi skrider hårdt ind over for det her, og der må det altså ikke være sødsuppe, der er gældende.
Tom Behnke (FP), 1998-01-15:
Ansvar både for sig selv og for andre, respekt for sig selv og for andre er forudsætningerne for, at det skal lykkes, når vi løslader personer igen, og det kræver en ganske fast hånd og en fast ledelse i Kriminalforsorgen, og det tror vi på i Fremskridtspartiet at de 20 punkter her er med til at fremhæve.
Benny Engelbrecht (S), 2011-03-01:
Denne del af forslaget mener Socialdemokraterne på nuværende tidspunkt er meget lidt effektiv i forhold til at opfylde målsætningen, nemlig det, at der er forbrugerelektronik uden farlig kemi, så længe der vel at mærke ikke opnås fornuftige alliancer med andre progressive lande.
Søren Søndergaard (EL), 2004-11-25:
Så synes jeg da også, at det ville være meget rimeligt, at Venstres ordfører måske gjorde status over, hvordan det her vidunderlige redskab, der hedder associeringsaftalen, har virket frem til Arafat døde med at skabe fred i Mellemøsten for slet ikke at snakke om retfærdighed, som jo altså er, at den israelske besættelse ophæves.
Anders Samuelsen (RV), 2000-01-27:
I bund og grund er det vel egentlig også bare et forslag, som vil bære ved til en tankegang, som jeg egentlig tror vi alle sammen herinde i Folketinget er imod, nemlig den tankegang, hvor vi i en eller anden forstand bliver lavet om til forbrugere alle sammen i stedet for at være borgere i et velfærdssamfund.
Hans Kristian Skibby (DD), 2025-04-09:
Det er jo bl.a. forhold til det her med lavere beskatning af arv og gaver for sociale forældre, der også er de her genetiske forældre, hvor der trods alt ikke ligger en nævneværdig provenumæssig konsekvens, i forhold til det der bliver skitseret, men alligevel har vi nogle spørgsmål, som vi selvfølgelig lige skal have styr på i forhold til det.
Tove Videbæk (KRF), 2000-01-20:
Således nævnte en person med en længere uddannelse til mig for nylig, at reelt havde den uddannelsesinstitution, hvor han tog sin eksamen, ikke længere i sit system bevis for hans eksamen, idet uddannelsesinstitutionen havde skiftet system, og under denne udskiftning var alle data vedrørende den periodes studerende forsvundet ud af systemet.
Ole Sohn (SF), 2000-11-29:
Jeg respekterer til fulde hr. Svend Erik Hovmands entusiasme, hvad angår udliciteringer, men jeg forstår bare ikke, hvorfor hr. Svend Erik Hovmand - og det gælder selvfølgelig også partierne bag forslaget - er så bange for at overlade den politiske debat til de organer, der nu har ansvaret for det, altså amter og kommuner; det forstår jeg simpelt hen ikke.
Sophie Løhde (V), 2008-11-25:
Her vil jeg jo imidlertid gerne henvise til nogle af de undersøgelser, der har været, bl.a. fra Rambøll, og som viser, at studerende med moderat studiearbejde ikke forlænger studietiden, men at moderat studiearbejde tværtimod medvirker til at fastholde de studerende i en uddannelse og desuden medfører, at flere gennemfører på normeret tid.
Troels Lund Poulsen (V), 2019-04-05:
Der er ikke nogen tvivl om at reformen af førtidspension og fleksjob har haft konsekvenser for mange mennesker, og som evalueringen viste, er vi ikke i mål på alle områder, og derfor har vi jo også løbende drøftet forbedringer eller præciseringer her i Folketingssalen.
Holger K. Nielsen (SF), 2002-12-05:
Og det er helt uholdbart, det er utænkeligt, at Rusland kan splitte EU-landene på et så fundamentalt spørgsmål. Stadig væk kunne jeg godt ønske mig en mere klar og offensiv linje med hensyn til, hvordan EU kan gå ind og spille en aktiv rolle, ikke bare sige til Putin, at nu må de opføre sig bedre, men formulere en politik i forhold til Tjetjenien.
Rasmus Stoklund (S), 2026-01-21:
Når jeg læser konventionen, er der ikke noget, som jeg slår mig på, men jeg tror, at de fleste, der går ind og læser konventionen, og den kan enhver jo gå ind og finde på nettet, vil se, at der ikke er noget i vejen med de ting, der står i konventionen.
Anders Samuelsen (NY), 2008-05-22:
Vi er som danskere og som Danmark i det hele taget i kontakt med kineserne tusind gange om dagen på tusind forskellige måder, og hvorfor så lige netop vælge OL ud og sige, at her skal vi hæve flaget højt, men i øvrigt kun på et enkelt område, nemlig i forbindelse med åbnings- og afslutningsceremonien?
Anne Baastrup (SF), 2004-11-16:
Jeg kan forstå, at integrationsministeren nu her i Folketingssalen under ministeransvar beskriver, at regeringen ikke på noget tidspunkt har været inde i overvejelser om, hvorvidt det er uheldigt for et fremtidigt valg, at der kommer historier om, hvad politikken på familiesammenføringsområdet rent faktisk betyder for enkelte individer.
Dan Jørgensen (S), 2016-12-05:
Den anden del er: Det fremgår jo ikke af regeringsgrundlaget, præcis hvor meget man så vil hæve pensionsalderen med, så jeg kunne godt tænke mig at få ordføreren til at garantere, at det trods alt ikke er mere end ½ år, som var det, man oprindelig lagde op til i den forrige regering.
Anders Fogh Rasmussen (V), 2003-04-08:
Det var først, da der kom en ny regering, at der blev tilvejebragt et lovgrundlag for en skærpet holdning. Nu kan jeg ikke stille spørgsmål i henhold til forretningsordenen, men det er sådan nogle spørgsmål, man sidder tilbage med, når man tirsdag efter tirsdag oplever denne pludseligt opståede interesse fra socialdemokratiske medlemmer af Folketinget.
Eyvind Vesselbo (V), 2012-03-20:
Det kan godt være, at Socialdemokratiet og andre partier er uenige i det her, og det er også derfor, jeg siger, at jeg regner med, der kommer nogle forhandlinger på det her område, nogle drøftelser, hvor vi så kan diskutere indholdet af det, som jeg har sagt her, og som Venstre foreslår.
Jakob Axel Nielsen (KF), 2008-11-26:
Det er jo derfor, jeg også som svar på det forrige spørgsmål har nævnt, at vi har stillet krav til partikeludledningen til nye biler, at vi har sat en meget stor sum penge af til, at ældre dieselbiler vil kunne få eftermonteret et partikelfilter, alt sammen med henblik på at skabe renere luft i byerne og lave miljøzoner i København.
Poul Nyrup Rasmussen (S), 1997-10-07:
Lov om integration Lovforslaget fremsættes med udgangspunkt i erfaringerne fra de seneste 4 års integrationsarbejde samt på baggrund af en betænkning afgivet den 16. maj 1997 af det af indenrigsministeren nedsatte Integrationsudvalg og de høringssvar, der er indkommet fra en række myndigheder og organisationer efter betænkningens afgivelse.